Rozsah požadovaných služieb na úseku BOZP a OPP:

	Dodávateľ v súlade s ustanoveniami Zákonníka práce, zákona č. 124/2006 Z.z. o bezpečnosti a ochrane  zdravia pri práci  a ďalšími súvisiacimi predpismi a internými smernicami odberateľa spôsobom určeným v týchto predpisoch zabezpečuje a vykonáva pre odberateľa služby na úseku BOZP:
	
-	vypracováva plán školenia zamestnancov odberateľa v oblasti BOZP. V prípade novelizácie zákona aktualizuje plán vzdelávania
-	zisťuje akékoľvek ohrozenia na úseku BOZP a navrhuje opatrenia na ich odstránenie alebo ich obmedzenie. Pre nebezpečenstvá, ktoré nemožno vylúčiť alebo obmedziť technickými prostriedkami, prostriedkami kolektívnej ochrany ,ani metódami a formami organizácie práce, vypracováva na základe analýzy rizík podľa jednotlivých profesií zoznam poskytovaných OPP
-	vypracováva a aktualizuje pokyny na zaistenie BOZP v zmysle  všeobecne záväzných predpisov. Dodávateľ zodpovedá za obsahovú správnosť predkladaných návrhov noriem a dokumentov a za ich súlad  s príslušnými právnymi predpismi
-	vykonáva kontrolu stavu BOZP na pracoviskách odberateľa v lehotách stanovených všeobecne záväzným predpisom. V prípade zistených nedostatkov so zistenými nedostatkami preukázateľne oboznámi zodpovedného  zamestnanca objednávateľa a navrhne riešenie na ich odstránenie
-	vykonáva kontrolu stavu bezpečnosti a ochrany zdravia pri práci a plnení úloh vedúcimi zamestnancami odberateľa v starostlivosti o BOZP na všetkých stupňoch riadenia ich funkcií, hlavne či:
a)	vykonávajú opatrenia za zaistenie BOZP, so zreteľom na všetky okolnosti týkajúce sa práce
b)	zabezpečuje, aby pracoviská, stroje, zariadenia, usporiadanie pracovísk a organizácia práce  neohrozovali bezpečnosť a zdravie pri práci
c)	zabezpečuje, aby chemické a fyzikálne, psychické a biologické faktory a látky  neohrozovali bezpečnosť a zdravie zamestnancov
d)	určujú zamestnancom bezpečné pracovné postupy, informujú ich o ich ohrozeniach, ktoré sa môžu pri práci vyskytnúť, poučujú ich, ako sa proti nim majú chrániť a informujú ich o opatreniach, ktoré zamestnávateľ vykonal na  zaistenie BOZP
e)	prácami, pre ktoré sú potrebné oprávnenia, poverujú len tých zamestnancov, ktorí tieto oprávnenia vlastnia
f)	nezaraďujú na pracoviská zamestnancov v rozpore s ich zdravotným stavom
g)	venujú zvýšenú pozornosť zamestnancov na odlúčených pracoviskách
h)	poskytujú zamestnancom bezpečnostné prestávky podľa osobitných predpisov
i)	poskytujú zamestnancom bezplatné osobné ochranné pracovné prostriedky na základe vypracovaného zoznamu
j)	vyžadujú a kontrolujú používanie týchto prostriedkov, či je  zabezpečené ich udržiavanie vo funkčnom stave. Týka sa to aj prostriedkov na osobnú hygienu a očistu ochranných prostriedkov
k)	v spolupráci s povereným zamestnancom odberateľa vypracováva koncepciu politiky BOZP pre pracovisko odberateľa
l)	po preukázateľnej výzve zo strany odberateľa vykoná vstupné školenie v oblasti BOZP
-	na základe nahlásenia zodpovedného vedúceho zamestnanca odberateľa  zabezpečuje v primeranom obsahu školenia brigádnikov a študentov zdržujúcich sa s vedomím odberateľa na jeho pracoviskách
-	vedie evidenciu školení v oblasti BOZP
-	vedie evidenciu pracovných úrazov, chorôb z povolania, iných úrazov, havárií a porúch technických zariadení. Vykonáva registráciu pracovných úrazov v spolupráci s vedúcimi zamestnancami, zisťuje ich príčiny a navrhuje opatrenia na ich odstránenie. V spolupráci s vedúcimi zamestnancami nahlasuje pre Sociálnu poisťovňu a Inšpektorát práce pracovné úrazy
-	príslušnú dokumentáciu BOZP vedie tak, aby bola v súlade so skutočným stavom BOZP na pracoviskách odberateľa
-	po dohode s odberateľom vykonáva ďalšie činnosti v oblasti BOZP podľa stanovených platných predpisov v oblasti BOZP.

Dodávateľ v súlade s ustanoveniami zákona 3134/2001 Z.z. o ochrane pred požiarmi, v znení neskorších predpisov, vyhlášky MV SR č. 121/2002 Z.z. o požiarnej prevencii a ďalšími súvisiacimi predpismi zabezpečuje a vykonáva pre odberateľa tieto služby na úseku OPP:

-	určuje miesta so zvýšeným požiarnym nebezpečenstvom a počet členov protipožiarnych hliadok odberateľa
-	vypracováva, vedie a udržuje dokumentáciu ochrany pred požiarmi v súlade so  skutočným stavom, upresňuje dokumentáciu a dopĺňa ju po každej uskutočnenej zmene, minimálne raz ročne
-	v spolupráci so zodpovedným zamestnancom odberateľa pripravuje a organizuje najmenej raz ročne cvičný požiarny poplach
-	vykonáva preventívne protipožiarne prehliadky v priestoroch odberateľa, a to v termínoch podľa § 14 vyhlášky MV SR č. 121/2002 Z.z.. Dodávateľa kontroluje pravidelným vykonávaním preventívnych protipožiarnych prehliadok dodržiavanie predpisov ochrany pred požiarmi, hlavne:
a)	či sú odberateľom zabezpečené a vykonávané pravidelné kontroly stavu technických a technologických zariadení z hľadiska protipožiarnej bezpečnosti
b)	či odberateľ zabezpečuje podľa predpisov o ochrane pre požiarmi opatrenia na zabezpečenie ochrany pred požiarmi v pracovnom čase
c)	či je zriadená ohlasovňa požiarov
d)	či sú nainštalované v určenom množstve a druhoch hasiace prístroje a ostatné požiarno-technické zariadenia, či sú funkčné prostriedky na vyhlásenie požiarneho poplachu a vecné prostriedky  ochrany pred požiarmi so zreteľom na nebezpečenstvo vzniku požiaru v objektoch odberateľa, ktoré má v správe, vlastníctve alebo užívaní
e)	či sú označované a udržiavané trvalo voľné núdzové východy, únikové a zásahové cesty, nástupné plochy a prístup k nim, rovnako ako prístupy k rozvodným zariadeniam
f)	vykonáva odbornú prípravu protipožiarnych hliadok odberateľa, a to najmenej raz za 12 mesiacov podľa § 23 vyhlášky MV SR č. 121/2003 Z.z.. Ak sa zmení protipožiarna hliadka v medziobdobí, odberateľ je povinný aspoň tri pracovné dni vopred preukázateľne upozorniť dodávateľa na potrebu uskutočniť odbornú prípravu nových členov protipožiarnej hliadky odberateľa. Dodávateľ preukázateľne zabezpečí overenie vedomosti členov protipožiarnej hliadky
g)	určuje požiadavky protipožiarnej bezpečnosti pri zmenách stavieb, pri  rekonštrukciách technologických zariadení a pri opravách zariadení
h)	stanovuje protipožiarne opatrenia pre práce s nebezpečenstvom vzniku požiaru
i)	dodávateľ vedie požiarnu knihu a predkladá ju zodpovednému zamestnancovi odberateľa minimálne raz za tri mesiace k podpisu.